ইন্সপেক্টর নটি কে

ইন্সপেক্টর নটি কে হচ্ছে ২০১৮ সালে মুক্তি পাওয়া একটি বাংলা চলচ্চিত্র যেটি ভারত-বাংলাদেশে যৌথভাবে তৈরি হয়। চলচ্চিত্রটি পাঞ্জাবী ভাষার চলচ্চিত্র 'জ্যাট এন্ড জুলিয়েট ২' এর ওপর ভিত্তি করে নির্মিত হয়।

 কাহিনি 
ছবিটি নটবর খারা  নটি কে কে নিয়ে। সে সবসময় বাংলা শব্দ "গুটিল" সম্পর্কে কথা বলে। সে একজন পুলিশ ইন্সপেক্টর হতে চায়। ভালোবাসা এবং প্রেমের জন্য সে একটি ভুয়া মামলা করে ইতালিতে যায়। তারপর সে ইতালীয় পুলিশের ইন্সপেক্টর সমিরার সাথে দেখা করে। নটি কে সামিরার প্রেমে পড়ে। সমিরা প্রথম রেগে যায় কিন্তু পরে সেও প্রেমে পড়ে। দেবেন ঘোষের কাছ থেকে সমস্ত তথ্য জানার পর সমিরার খুব রাগ হয়। তার বাগদানের সময় সে নটি কে কে তার জীবনসঙ্গী হিসেবে বেছে নেয়। ভারতে আসার পর সমিরা নটি কে কে একটি শর্ত দেয়, সমিরাকে "গুটিল" শব্দের অর্থ বলতে হবে, নাহলে সে সমিরাকে স্পর্শ করতে পারবে না। অবশেষে হেলমেটবিহীন একজন বাইকার নটি কে কে "গুটিল" এর অর্থ বলে। বাইকার বলে "গুটিল" এর অর্থ "গুডউইল"(ইংরেজি: Goodwill;)। এবং সমিরা এবং নটি কে একটি সুখী জীবন শুরু করে।

 অভিনয়ে 
 নটবর খারা  নটি কে চরিত্রে জিৎ, উত্তরপাড়া পুলিশ থানার ভবিষ্যৎ ইন্সপেক্টর
 সমিরা/সিমি চরিত্রে নুসরাত ফারিয়া, ইতালিয়ান পুলিশের ইন্সপেক্টর
 সমিরার মায়ের চরিত্রে চম্পা
 ওসি দেবেন ঘোষ চরিত্র খরাজ মুখার্জি
 লম্বদর খারা চরিত্রে সুপ্রিয় দত্ত, নটি কে'র বাবা
 প্রদীপ ধর, উত্তরপাড়া পুলিশ থানার কনস্টেবল
 হেলমেট ছাড়া একজন বাইকারের চরিত্রে বিশ্বনাথ বসু (বিশেষ উপস্থিতি)
 সংঘশ্রী মিশ্র

 নির্মাণ 
বস ২: ব্যাক টু দ্য রুল মুক্তির দুই মাস পর চলচ্চিত্রটির ঘোষণা দেওয়া হয়েছিল এবং বাংলাদেশ, কলকাতা, ইতালি এবং ব্যাংককে শুটিং করা হয়েছিল।

 মুক্তি 
ছবিটি জিৎজ ফিল্মওয়ার্কস এবং জাজ মাল্টিমিডিয়ার ভারত-বাংলাদেশ যৌথ প্রযোজনা হিসেবে শুরু হয়েছিল। পরবর্তীতে শুটিংয়ের সময়, যৌথ প্রযোজনার নিয়ম পরিবর্তন করা হয়। একটি প্রয়োজনীয় প্রিভিউ কমিটি গঠন না হওয়া পর্যন্ত মুক্তি বিলম্বিত করার পরিবর্তে, প্রযোজকরা এটিকে একটি ভারতীয় ছবি হিসেবে মুক্তি দেওয়ার সিদ্ধান্ত নেন।

জাজ মাল্টিমিডিয়া পরে ভারত-বাংলাদেশের চলচ্চিত্র বিনিময় করার নীতির মাধ্যমে বাংলাদেশে মুক্তি দেওয়া হয়।

এটি ১৯ জানুয়ারী ২০১৮ সালে ভারতে ১৩০টি প্রেক্ষাগৃহে মুক্তি পায়। মূলত বাংলাদেশে একই সাথে মুক্তির উদ্দেশ্যে তৈরি করা হয়েছিল, এটি সেখানে এক সপ্তাহ পিছিয়ে ২৬ জানুয়ারী করা হয়, যখন এটি ৮১টি প্রেক্ষাগৃহে মুক্তি পায়।

 মিডিয়ার বক্তব্য 
টাইমস অফ ইন্ডিয়ার একটি পর্যালোচনায়, ছবিটি ৫ এর মধ্যে ২.৫ তারা পেয়েছে, যেখানে বলা হয়েছে যে ছবিটির দুর্বল চিত্রনাট্য এবং কাহিনীর কারণে দর্শকদের বিনোদন দিতে ব্যর্থ হয়েছে।

 সাউন্ডট্র্যাক 
ছবিটির সাউন্ডট্র্যাকটি সুর করেছেন শুদ্ধ রায় এবং স্যাভি গুপ্ত। সাউন্ডট্র্যাকে কণ্ঠ দিয়েছেন নাকাশ আজিজ, দেব নেগি, শ্বেতা পণ্ডিত, রাজ বর্মণ এবং সোনু নিগম

 তথ্যসূত্র 

 বহিঃসংযোগ 


বিষয়শ্রেণী:২০১৮-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:অশোক পতি পরিচালিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:পাঞ্জাবি চলচ্চিত্রের বাংলা পুনর্নির্মাণ
বিষয়শ্রেণী:ইতালিতে ধারণকৃত চলচ্চিত্র
বিষয়শ্রেণী:পশ্চিমবঙ্গ পুলিশের কাল্পনিক চিত্রায়ণ